Sant ap Ceredig

Tad i Dewi Sant, yn ôl y traddodiad, ac un o dywysogion Ceredigion oedd Sant ap Ceredig neu Sandde. Mae'n bosib taw un o feibion iau Ceredig ap Cunedda ydoedd. Honna Rhygyfarch ap Sulien yn ei hanes Buchedd Dewi i Sant ymweld ag ardal Dyfed tua'r flwyddyn 500 ac yno dreisio'r lleian Non, gan roi iddi ei mab Dewi. Gwaith Rhygyfarch, a ysgrifennwyd dros 500 mlynedd wedi i Ddewi farw, yw'r unig ffynhonnell am dras nawddsant Cymru. Mae'r hanesydd Gerald Morgan yn amau'r stori yn ei lyfr Ar Drywydd Dewi Sant."Ai Cardi oedd Dewi Sant?", Golwg360 (23 Chwefror 2016). Adalwyd ar 18 Medi 2016.

 Cyfeiriadau 

Categori:Dewi Sant
Categori:Hanes traddodiadol Cymru
Categori:Llinach Cunedda
Categori:Pobl y 5ed ganrif o Gymru
Categori:Pobl y 6ed ganrif o Gymru
Categori:Teyrnas Ceredigion